PMIndiaData/PMIndiaSum huggingface dataset:
காந்திநகரில் பள்ளிகளுக்கான வித்யா சமிக்ஷா மையத்திற்கு பிரதமர் விஜயம்

காந்திநகரில் பள்ளிகளுக்கான வித்யா சமிக்ஷா மையத்திற்கு பிரதமர் திரு.நரேந்திர மோடி விஜயம் செய்தார். மையத்தின் பல்வேறு செயல்பாடுகள், கண்காணிப்பு நடவடிக்கைகள் ஆகியவை குறித்து பிரதமருக்கு விளக்கப்பட்டது. பிரதமருக்கு ஒலி-ஒளி காட்சியும் காண்பிக்கப்பட்டது. இந்த நிகழ்ச்சியில் குஜராத் முதலமைச்சர் திரு.பூபேந்திர பாய் பட்டேல் உள்ளிட்டோர் கலந்து கொண்டனர். மையத்துடன் தொடர்புடையவர்களுடன் பிரதமர் கலந்துரையாடினார். புதிய தொழில்நுட்பங்கள் குறித்து ஆசிரியர்களிடம் பிரதமர் விசாரித்தார். திக்ஷா தளத்தை பயன்படுத்துவது குறித்து மாணவர்களிடம் பிரதமர் கேள்வி எழுப்பினார். மாணவர்கள் நன்றாக விளையாடுவதுடன் சாப்பிடவும் வேண்டுமென்று அவர் அறிவுறுத்தினார். பல ஆண்டுகளுக்கு முன்பு தாம் கனடா சென்றது குறித்த அனுபவத்தை பிரதமர் பகிர்ந்து கொண்டார். அங்கு ஒரு அறிவியல் அருங்காட்சியகத்திற்கு சென்றதை அவர் விவரித்தார். குஜராத் மாநிலம் எப்போதும் புதிய முறைகளை கையாள்வதை வழக்கமாக கொண்டுள்ளது என்றும், பின்னர் அது நாடு முழுவதும் பின்பற்றப்படுவது வாடிக்கையாக உள்ளது என்றும் பிரதமர் குறிப்பிட்டார். குஜராத்தில் கடைப்பிடிக்கப்படும் முறைகள் குறித்து மற்ற மாநிலங்கள் ஆர்வம் காட்டி வருவதாக பிரதமருக்கு தெரிவிக்கப்பட்டது. புதிய முறையின் அடிப்படையில் ஆரோக்கியமான போட்டிக்கான சூழலைப் பராமரிக்க வேண்டுமென்று பிரதமர் கேட்டுக் கொண்டார். இந்த மையம் ஆண்டுக்கு 500 கோடிக்கும் மேற்பட்ட தரவுகளை சேகரித்து அவற்றை பெரிய தரவு பகுப்பு நிபுணர்கள் மூலம் பகுப்பாய்வு செய்து வருகிறது. மாணவர்களுக்கு ஒட்டு மொத்த கற்றல் திறனை மேம்படுத்தும் வகையில் இந்த நடவடிக்கைகள் மேற்கொள்ளப்பட்டு வருகின்றன. மேலும் ஆசிரியர்கள் மற்றும் மாணவர்களின் தினவரி ஆன்லைன் வருகைப்பதிவேட்டை கண்டறியவும் மையம் உதவுகிறது.
இந்திய அயல் பணி தொகுப்பு பயிற்சி அலுவலர்கள் பிரதமரைச் சந்தித்தனர்

2016ம் ஆண்டு தொகுப்பைச் சேர்ந்த இந்திய அயல் பணிச் சேவை 41 பயிற்சி அலுவலர்கள் இன்று பிரதமர் திரு. நரேந்திர மோடியை சந்தித்தனர். அயல் பணித்தொகுதி அலுவலர்கள் அனைத்தையும் நன்கு அறிந்தவர்களாகவும் உலகளாவிய சிந்தனை உள்ளவர்களாகவும் இருக்க வேண்டியதன் அவசியத்தை அவர்களிடம் பிரதமர் வலியுறுத்தினார். இதர பணித்தொகுப்புகளைச் சேர்ந்த இதே குழுவின் பயிற்சி பெற்ற சக அலுவலர்ளுடன் தொடர்பில் இருக்குமாறுக் கேட்டுக் கொண்ட பிரதமர் இதன் மூலம் உள்நாட்டின் நிலவரம் மற்றும் மேம்பாடு குறித்து தெரிந்து கொள்ள முடியும் என்றார். இந்தியாவிற்கு பிரகாசமான எதிர்காலம் உள்ளது என்று பரவலாக உலகெங்கும் நம்பப்படுகிறது. என்று கூறிய பிரதமர் உலக நாடுகள் இந்தியாவின் வளர்ந்து வரும் நிலைமையை நன்கு ஏற்று கொள்கிறார்கள் என்றும் கூறினார்.
இண்டோசான் – இந்திய சுகாதார கருத்தரங்கத்தில் பிரதமர் துவக்க உரை ஆற்றினார்.

புது தில்லியில் நடக்கும் இண்டோசான் எனும் இந்திய சுகாதார கருத்தரங்கத்தில் பிரதமர் திரு. நரேந்திர மோடி இன்று துவக்க உரை ஆற்றினார். இதில் பேசிய பொது, அசுத்தமோ அல்லது அசுத்த சூழ்நிலையோ யாருக்கும் பிடிக்காது, அதே சமயம் தூய்மை பழக்கத்தை உருவாக்க சில முயற்சிகள் தேவை என்று பிரதமர் கூறினார். தூய்மை தொடர்பான உணர்வுகள் குழந்தைகளிடையே பெருகி வருகிறது, என்று அவர் தெரிவித்தார். தூய்மை இந்தியா இயக்கம் மக்கள் மனதை சென்றடைகிறது என்பது இதன் மூலம் தெரிகிறது. தூய்மை தொடர்பாக தற்போது நகரங்கள் மற்றும் ஊரகங்களுக்கு இடையே சாதகமான போட்டி இருந்து வருகிறது. தூய்மை இயக்கத்தில் ஊடகத்தின் பங்கினை பாராட்டிய பிரதமர், தூய்மை முயற்சியில் என்னைவிட அதிக பங்கு ஆற்றியது ஊடகங்கள் என்று கூறினார். தூய்மை என்பதை நிதி ஓதுக்கீடு மூலம் சாதிக்க முடியாது, அது பெரிய மக்கள் இயக்கமாக மாற வேண்டும், என்பதை பிரதமர் வலியுறுத்தினார். ஆங்கிலேயர்களிடம் இருந்து விடுதி அடைவதற்காக காந்தி மேற்கொண்ட சத்யாகிரகத்தை நினைவு கூர்ந்த பிரதமர் இந்தியாவை அசுத்தத்திலிருந்து விடுபட தூய்மைகிரகம் மேற்கொள்ளவேண்டும் என்று கூறினார். பல காலமாக மறுபயன்பாடு மற்றும் மறுசுழற்சி என்பது நமது பழக்கமாக உள்ளது. இவை, மேலும் தொழில்நுட்பம் சார்ந்து நடக்க வேண்டும். தூய்மைக்கான விருது பெற்ற அனைவருக்கும் குறிப்பாக மக்கள் பங்களிப்புடன் பணியாற்றிய அமைப்புகளுக்கு பிரதமர் பாராட்டு தெரிவித்தார்.
பண்டிட் தீன் தயாள் உபாத்யாய் நினைவு தினத்தை முன்னிட்டு பிரதமர் நினைவு கூர்ந்தார்

பண்டிட் தீன் தயாள் உபாத்யாய் நினைவு தினத்தை முன்னிட்டு பிரதமர் திரு. நரேந்திர மோடி அவரை நினைவு கூர்ந்தார். “பண்டிட் தீன் தயாள் உபாத்யாய் அவர்களின் நினைவு நாளை முன்னிட்டு அவரை நினைவு கொள்கிறேன். ஏழைகளுக்காகவும், ஒடுக்கப்பட்டவர்களுக்காகவும் நமது கிராமங்களுக்காகவும் பாடுபட அவர் காட்டிய உறுதிப்பாடு நம்மை தொடர்ந்து ஊக்கப்படுத்தி வருகின்றன” என்று பிரதமர் குறிப்பிட்டுள்ளார்.
பிரதமர் திரு. நரேந்திர மோடி, உலக சுகாதார அமைப்பின் டைரக்டர் ஜெனரல் மாண்புமிகு டாக்டர் டெட்ரோஸ் அதனோம் கேபிரெசஸ் உடன்  தொலைபேசியில் உரையாடினார்

பிரதமர் திரு. நரேந்திர மோடி, உலக சுகாதார அமைப்பின் டைரக்டர் ஜெனரல் மாண்புமிகு டாக்டர் டெட்ரோஸ் அதனோம் கேபிரெசஸ் உடன் இன்று தொலைபேசி மூலம் உரையாடினார். கோவிட்-19 பெருந்தொற்று நோய் பாதிப்பை கையாள்வதில் உலக அளவில் கூட்டு முயற்சிகளுக்கு வழி ஏற்படுத்துவதில், உலக சுகாதார அமைப்பு முக்கிய பங்கு வகித்தமைக்கு பிரதமர் பாராட்டு தெரிவித்துக் கொண்டார். மற்ற நோய்களுக்கு எதிரான நடவடிக்கைகளிலும் கவனத்தை இழந்துவிடக் கூடாது என்றும் பிரதமர் வலியுறுத்தினார். வளரும் நாடுகளில் சுகாதார நடவடிக்கைகளுக்கு உலக சுகாதார அமைப்பு ஆதரவு அளித்து வருவதற்கும் பிரதமர் பாராட்டு தெரிவித்தார். இந்திய சுகாதாரத் துறையினருக்கும், உலக சுகாதார அமைப்பிற்கும் இடையில் நெருக்கமான, தொடர்ந்து கூட்டு செயல்பாடுகள் இருப்பது பற்றி டைரக்டர் ஜெனரல் குறிப்பிட்டார். ஆயுஷ்மான் பாரத் திட்டம், காசநோய்க்கு எதிரான இந்தியாவின் முயற்சிகள் போன்ற உள்நாட்டில் மேற்கொள்ளப்படும் செயல்பாடுகளை அவர் பாராட்டினார். உலக சுகாதாரப் பிரச்சினைகளில் இந்தியா முக்கிய பங்காற்ற வேண்டியுள்ளது என்றும் அவர் கூறினார். பாரம்பரிய மருத்துவ முறைகளின் மதிப்பு குறித்து டைரக்டர் ஜெனரலும், பிரதமரும் ஆக்கபூர்வ கருத்துப் பரிமாற்றங்கள் செய்து கொண்டனர். குறிப்பாக ஆரோக்கியத்தை மேம்படுத்துதல், நோய் எதிர்ப்பாற்றலை மேம்படுத்துதலில் பாரம்பரிய மருத்துவத்தின் பங்கு பற்றி அவர்கள் கலந்தாடல் செய்தனர். முழுமையான சிகிச்சை முறைகளில் நவீன மருத்துவத்துடன், பாரம்பரிய மருத்துவ முறைகளையும் ஒருங்கிணைக்க வேண்டியதன் அவசியம் உள்ளதை இருவரும் ஒப்புக்கொண்டனர். பாரம்பரிய மருத்துவப் பொருட்கள் மற்றும் நடைமுறைகளை கவனமாக அறிவியல்பூர்வ ஆய்வுகளுக்கு உட்படுத்தி அவற்றைப் பயன்படுத்திக் கொள்ள வேண்டும் என்பதில் இருவரும் ஒருமித்த கருத்து தெரிவித்தனர். பாரம்பரிய மருந்துகளின் செயல்திறன் இதுவரையில் போதிய அளவுக்கு மேன்மையாக முன்வைக்கப்படவில்லை என்று டைரக்டர் ஜெனரல் கூறினார். இந்தத் துறையில் ஆராய்ச்சி, பயிற்சி மற்றும் சிறந்த நடைமுறைகளைப் பகிர்ந்து கொள்ளும் முயற்சிகளை ஊக்குவிக்க உலக சுகாதார அமைப்பு தீவிரமாகப் பணியாற்றி வருவதாக அவர் தெரிவித்தார். இந்த முயற்சிகளுக்குப் பிரதமர் பாராட்டு தெரிவித்தார். நவம்பர் 13 ஆம் தேதி இந்தியாவில் ஆயுர்வேத தினம் கொண்டாட திட்டமிடப் பட்டிருப்பது பற்றி டைரக்டர் ஜெனரலிடம் பிரதமர் கூறினார். `கோவிட்-19 சிகிச்சைக்கு ஆயுர்வேதம்' என்ற தலைப்பில் இந்த தினம் கொண்டாடப் படுவதாக அவர் குறிப்பிட்டார். கோவிட்-19 பெருந்தொற்று பாதிப்பை எதிர்கொள்ள உலக அளவில் கூட்டு செயல்பாடுகள் குறித்து பிரதமரும், டைரக்டர் ஜெனரலும் கலந்துரையாடினர். தடுப்பு மருந்துகள் மற்றும் பார்மசூட்டிகல்ஸ் உற்பத்தியில் முன்னணியில் உள்ள நாடு என்ற வகையில், தங்கள் திறன்களை சிறப்பாகப் பயன்படுத்திக் கொள்வதில், பிரதமர் தீவிர முயற்சிகள் எடுத்தமைக்கு டைரக்டர் ஜெனரல் பாராட்டுகளை தெரிவித்துக் கொண்டார்.
மாஸ்கோ வுஷூ ஸ்டார்ஸ் சாம்பியன் போட்டியில் தங்கப்பதக்கம் வென்ற சடியா தாரிக்குக்கு பிரதமர் வாழ்த்து

மாஸ்கோ வுஷூ ஸ்டார்ஸ் சாம்பியன் போட்டியில் தங்கப்பதக்கம் வென்ற சடியா தாரிக்குக்கு பிரதமர் திரு நரேந்திர மோடி வாழ்த்து தெரிவித்துள்ளார். டுவிட்டர் பதிவில் அவர் கூறியிருப்பதாவது; ‘’மாஸ்கோ வுஷூ ஸ்டார்ஸ் சாம்பியன் போட்டியில் தங்கப்பதக்கம் வென்ற சடியா தாரிக்குக்கு வாழ்த்துக்கள். அவரது வெற்றி வளரும் தடகள வீர்ர்களுக்கு உந்துசக்தியாக அமையும். அவரது வருங்கால முயற்சிகள் வெற்றியடைய வாழ்த்துக்கள்.’’
ராஜஸ்தானில் நிகழ்ந்த சாலை விபத்தில் ஏற்பட்ட உயிரிழப்பிற்கு பிரதமர் இரங்கல்

ராஜஸ்தானின் பார்மரில் நிகழ்ந்த சாலை விபத்தில் நேரிட்ட உயிரிழப்பிற்கு பிரதமர் திரு நரேந்திர மோடி தமது ஆழ்ந்த இரங்கலைத் தெரிவித்துக் கொண்டுள்ளார். பிரதமர் அலுவலகம் வெளியிட்ட சுட்டுரைச் செய்தியில் கூறியிருப்பதாவது: “ராஜஸ்தானின் பார்மரில் நேரிட்ட சாலை விபத்து வேதனை அளிக்கிறது. இந்த விபத்தில் உயிரிழந்தோரின் குடும்பங்களுக்கு எனது ஆழ்ந்த இரங்கலைத் தெரிவித்துக் கொள்கிறேன். இந்த துயர தருணத்தைத் தாங்கிக் கொள்ளும் வலிமையை இறைவன் அவர்களுக்கு வழங்கட்டும்: பிரதமர்”
மும்பையில் 26/11-ன் பயங்கரவாத தாக்குதல்களில் உயிரிழந்தோருக்குப் பிரதமர் அஞ்சலி செலுத்தினார்

மும்பையில் 26/11-ன் கோரமான பயங்கரவாத தாக்குதல்களில் தங்களின் இன்னுயிர் இழந்தோருக்குப் பிரதமர் திரு. நரேந்திர மோடி அஞ்சலி செலுத்தினார். “மும்பையில் 26/11-ன் பயங்கரவாத தாக்குதல்களில் தங்களின் இன்னுயிர் இழந்தோருக்கு அஞ்சலி. உறவுகளை இழந்த குடும்பத்தினருடன் நமது ஒருமைப்பாட்டைத் தெரிவிக்கிறோம். மும்பைத் தாக்குதல்களின் போது பயங்கரவாதிகளை எதிர்த்துத் தீரமுடன் போரிட்ட பாதுகாப்புப் படையினருக்கும், காவல் துறையினருக்கும் மகத்தான தேசம் தலைவணங்குகிறது” என்று பிரதமர் கூறியுள்ளார்.
பிரதமர் திரு நரேந்திர மோடியும் இங்கிலாந்து பிரதமர் மேதகு திருமிகு எலிசபெத் ட்ரஸ்ஸும் தொலைபேசி வாயிலாக உரையாடினர்

பிரதமர் திரு நரேந்திர மோடி, இங்கிலாந்து பிரதமர் மேதகு திருமிகு எலிசபெத் ட்ரஸ்ஸுடன் தொலைபேசி வாயிலாக இன்று உரையாடினர். இங்கிலாந்து பிரதமராக பதவி ஏற்றுக் கொண்டதற்காக திருமிகு ட்ரஸ்ஸுக்கு பிரதமர் திரு மோடி வாழ்த்து தெரிவித்தார். வர்த்தக அமைச்சராகவும், வெளியுறவு அமைச்சராகவும் அவர் இதற்கு முன்பு பணியாற்றிய போது இந்தியா–இங்கிலாந்து உறவுகளில் அவரது பங்களிப்பையும் பிரதமர் பாராட்டினார். இந்தியா, இங்கிலாந்து இடையே உள்ள விரிவான கேந்திர கூட்டுமுயற்சியை மேலும் வலுப்படுத்த இரு தலைவர்களும் உறுதிபூண்டனர். 2030-ஆம் ஆண்டிற்கான திட்டத்தை அமல்படுத்துவதில் ஏற்பட்டுள்ள முன்னேற்றம், நடைபெற்று வரும் தடையில்லா வர்த்தக ஒப்பந்த பேச்சுவார்த்தைகள், பாதுகாப்பு மற்றும் ராணுவ ஒத்துழைப்பு மற்றும் இரு நாட்டு மக்களிடையேயான உறவு உள்ளிட்ட ஏராளமான விஷயங்கள் குறித்து இரு தலைவர்களும் விவாதித்தனர். இங்கிலாந்து அரசி இரண்டாம் எலிசபெத் மறைவிற்கு இந்திய மக்கள் சார்பாக அரச குடும்பத்திற்கும், இங்கிலாந்து மக்களுக்கும் ஆழ்ந்த இரங்கலைப் பிரதமர் திரு மோடி தெரிவித்தார்.
அயர்லாந்து பிரதமர் லியோ வரட்கருக்கு பிரதமர் மோடி வாழ்த்து

அயர்லாந்து குடியரசின் பிரதமராகப் பதவியேற்ற திரு. லியோ வரட்கருக்கு பிரதமர் திரு. நரேந்திர மோடி வாழ்த்து தெரிவித்தார். அயர்லாந்து பிரதமர் மேதகு. திரு. லியோ வரட்கருக்கு வாழ்த்துகள். இந்தியா – அயர்லாந்து இடையேயான உறவை மேலும் வலுப்படுத்த பிரதமர் லியோ வரட்கருடன் இணைந்து பணியாற்ற எதிர்பார்ப்புடன் உள்ளதாக பிரதமர் திரு. நரேந்திர மோடி தெரிவித்துள்ளார்.
தேசிய பத்திரிகை தினத்தை குறிக்கும் வகையில் நடைபெற்ற நிகழ்ச்சியில் பிரதமர் பங்கேற்பு

தேசிய பத்திரிகை தினத்தைக் குறிக்கும் வகையில் பிரஸ் கவுன்சில் ஆப் இந்தியா புது தில்லியில் இன்று ஏற்பாடு செய்திருந்த நிகழ்ச்சியில் பிரதமர் திரு. நரேந்திர மோடி பங்கேற்றார். இந்திய பிரஸ் கவுன்சிலின் பொன் விழாவை குறிக்கும் வகையில் இந்த நிகழ்ச்சிக்கு ஏற்பாடு செய்யப்பட்டிருந்தது. நிகழ்ச்சியில் பேசிய பிரதமர் திரு. நரேந்திர மோடி, பத்திரிகை சுதந்திரத்தின் இன்றியமையாமையை வலியுறுத்தினார். பத்திரிகைகள் தாங்களே தங்களை ஒழுங்குபடுத்திக் கொள்ள வேண்டும் என்றும், வெளியில் இருந்து வரும் குறுக்கீடுகள் அல்லது கட்டுப்பாடுகள் தேவையற்ற ஒன்று என்றும் அவர் குறிப்பிட்டார். நாட்டின் சில பகுதிகளில் பத்திரிகையாளர்கள் சமீபத்தில் கொல்லப்பட்டது குறித்து கவலை தெரிவித்த பிரதமர், உண்மையை சொல்ல வேண்டும் என்ற எண்ணத்தில் செயல்படும் பத்திரிகையாளாகள் கொல்லப்படுவது மிகவும் தீவிரமான முன்னேற்றம் என்றும் குறிப்பிட்டார்.
பிரதமர் மற்றும் ஜெர்மனி பிரதமருக்கு இடையிலான தொலைபேசி உரையாடல்

பிரதமர் திரு.நரேந்திர மோடி, இன்று ஜெர்மனி பிரதமர் டாக்டர் ஏஞ்சலா மெர்கல்லுடன் தொலைபேசி மூலம் உரையாடினார். இரு தலைவர்களும் கொவிட்-19 தொற்று குறித்து விவாதித்தனர், இரு நாடுகளில் தற்போது நிலவும் சூழல், சுகாதாரத்துக்கு ஏற்பட்டுள்ள நெருக்கடிக்கு எதிரான போரில், சர்வதேச ஒத்துழைப்பு மிகவும் முக்கியம் என்று அவர்கள் வலியுறுத்தினர். தொற்று பரவாமல் தடுக்கும் நடவடிக்கைக்கு தேவையான மருந்துகள் மற்றும் உபகரணங்கள் போதிய அளவில் கிடைக்கவில்லை என்ற கவலையைப் பகிர்ந்து கொண்ட அவர்கள், இந்த விஷயத்தில் ஒத்துழைப்புக்கான வழிகளைக் காண வேண்டும் என ஒப்புக்கொண்டனர். நவீன வரலாற்றில், கொவிட் -19 தொற்று ஒரு முக்கியமான திருப்பு முனை என்னும் பிரதமர் திரு.நரேந்திர மோடியின் கருத்தை ஜெர்மன் பிரதமர் ஒப்புக்கொண்டார். உலகம் முழுவதற்குமான மனிதநேய நலன்களைப் பகிர்ந்து கொள்வதில், புதிய உலகமயமாக்கல் என்னும் பார்வையை உருவாக்க இந்தத் தொற்று வாய்ப்பை ஏற்படுத்தி உள்ளதாக ஜெர்மன் பிரதமர் கூறினார். உலகம் முழுவதும் உள்ள மக்களுக்கு எளிய யோகா பயிற்சிகளையும், நோய் எதிர்ப்பு சக்தியை அதிகரிக்கும் ஆயுர்வேத சிகிச்சைகளையும் பரப்பும் இந்தியாவின் அண்மைக்கால முன்முயற்சிகள் பற்றி ஜெர்மன் பிரதமருக்கு பிரதமர் திரு.மோடி தெரிவித்தார். இத்தகைய முறைகள், குறிப்பாக தற்போதைய முடக்க சூழலில் உடல் ஆரோக்கியத்தையும், மனவலிமையையும் அதிகரிக்க பயனளிக்கக்கூடியவை என்று ஜெர்மன் பிரதமர் ஒப்புக்கொண்டார்.
சரக்கு போக்குவரத்து சேவைகளில் அதிக செயல்திறனை ஊக்குவிக்கும் மத்திய சரக்குப் போக்குவரத்து கொள்கைக்கு மத்திய அமைச்சரவை ஒப்புதல்

பிரதமர் திரு நரேந்திர மோடி தலைமையிலான மத்திய அமைச்சரவை தேசிய சரக்குப் போக்குவரத்து கொள்கைக்கு ஒப்புதல் அளித்துள்ளது. இந்தக் கொள்கையானது சரக்குப் போக்குவரத்து துறைக்கான கட்டமைப்பை வகுத்துள்ளது. இந்தக் கொள்கை, பிரதமரின் விரைவு சக்தி தேசிய பெருந்திட்டத்தை செயல்படுத்துவதை இலக்காக கொண்டுள்ளது. இந்த கொள்கையின் மூலம் சரக்குப் போக்குவரத்து மற்றும் மனித வளங்களை ஒழுங்குபடுத்தும் செயல்முறைகள், ஒழுங்குமுறை கட்டமைப்பு, திறன் மேம்பாடு ஆகியவற்றின் மூலம் செயல்திறனைக் கொண்டுவருவதற்கு திட்டமிடப்பட்டுள்ளது. விரைவுபடுத்தப்பட்ட அனைவரையும் உள்ளடக்கிய வளர்ச்சிக்காக தொழில்நுட்ப ரீதியாக செயல்படுத்தப்பட்ட, ஒருங்கிணைந்த, செலவு-திறனுள்ள, நெகிழ்ச்சியான, நிலையான மற்றும் நம்பகமான சரக்குப் போக்குவரத்து சுற்றுச்சூழல் அமைப்பை உருவாக்குவதே இதன் நோக்கமாகும். 2030 ஆம் ஆண்டுக்குள் உலகளாவிய அளவுகோல்களுடன் ஒப்பிடக்கூடிய வகையில் இந்தியாவில் சரக்குப் போக்குவரத்தில் கட்டணத்தை குறைப்பது, செயல்திறன் குறியீட்டு தரவரிசையை மேம்படுத்தி, 2030க்குள் முதல் 25 நாடுகளில் ஒன்றாக கொண்டு வருவது, திறமையான சரக்குப் போக்குவரத்து சுற்றுச்சூழல் அமைப்புக்கான தரவு சார்ந்த பொறிமுறையை உருவாக்குவது ஆகியவை இதன் நோக்கமாகும். தேசிய சரக்குப் போக்குவரத்து கொள்கை, இந்திய அரசின் பல்வேறு அமைச்சகங்கள்/துறைகள், தொழில்துறை பங்குதாரர்கள் மற்றும் கல்வியாளர்களுடன் பல சுற்று ஆலோசனைகள் நடத்தப்பட்டு, உலகளாவிய சிறந்த நடைமுறைகளை அறிந்து கொள்ளும் ஒரு ஆலோசனை செயல்முறையின் மூலம் உருவாக்கப்பட்டுள்ளது. இந்த கொள்கை செயல்பாட்டுக்கு வரும்போது, குறு, சிறு, நடுத்தர தொழில் நிறுவனங்கள், விவசாயிகள் ஆகியோருக்கு பயன் அளிக்கும். மேலும் விவரங்களுக்கு இதன் ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1861133
சைனிக் பள்ளி சங்கத்துடன் அரசு மற்றும் தனியார் துறையைச் சேர்ந்த 100 பள்ளிக்கூடங்களுக்கு இணைப்பு வழங்க மத்திய அமைச்சரவை ஒப்புதல்

புதிய கல்விக் கொள்கைக்கு ஏற்ப செயல்படும் விதமாக, குழந்தைகள் நாட்டின் கலாச்சாரம் மற்றும் பாரம்பரியம், நற்பண்புகளுடன் கூடிய வலுவான தலைமைப் பண்பு, நல்லொழுக்கம், தேசக் கடமைப் பற்றிய உணர்வு மற்றும் தேசப்பற்று குறித்து பெருமிதம் அடையத்தக்க வகையில், நன்மதிப்பு சார்ந்த கல்வியில் கூடுதல் கவனம் செலுத்த மத்திய அரசு முடிவு செய்துள்ளது. பிரதமர் திரு.நரேந்திர மோடி தலைமையில் இன்று (12.10.2021) நடைபெற்ற மத்திய அமைச்சரவைக் கூட்டத்தில், சைனிக் பள்ளிகளில் தற்போதைய செயல்பாட்டு விதத்தில், முழுமையான மாற்றத்தை ஏற்படுத்த பாதுகாப்பு அமைச்சகத்தின் சைனிக் பள்ளிகள் சங்கத்தின் கீழ் இணைப்பு பெற்ற சைனிக் பள்ளிகளை தொடங்கும் திட்டத்திற்கு ஒப்புதல் அளிக்கப்பட்டது. இந்தப் பள்ளிகள், பாதுகாப்பு அமைச்சகத்தின் கட்டுப்பாட்டில் தற்போது இயங்கி வரும். சைனிக் பள்ளிகளிலிருந்து மாறுபட்டு, தனித்தன்மையுடன் செயல்படும். முதற்கட்டமாக, மாநிலங்கள்/ தன்னார்வ தொண்டு நிறுவனங்கள்/ தனியாரை பங்குதாரர்களாக இணைத்து 100 பள்ளிகளுக்கு இணைப்பு வழங்கப்பட உள்ளது.
எரிசக்தித் துறையில் ஒத்துழைப்புக்காக இந்தியா மற்றும் இங்கிலாந்து இடையே புரிந்துணர்வு ஒப்பந்தம்

பிரதமர் திரு நரேந்திர மோடி தலைமையில் கூடிய மத்திய அமைச்சரவை, இந்தியா மற்றும் இங்கிலாந்து மற்றும் வடக்கு அயர்லாந்து இடையே எரிசக்தித் துறையில் ஒத்துழைப்புக்காக கையெழுத்தான புரிந்துணர்வு ஒப்பந்தத்துக்கு ஏற்பளித்தது. பின்வரும் துறைகளில் ஒத்துழைப்பு நிகழும். : 1) சந்தை சீர்திருத்தம், ஒழுங்குமுறைகள், மின்சக்தி பகிர்மானம் மற்றும் வழங்குதல், புதுப்பிக்கத்தக்க எரிசக்தியை பயன்படுத்துதல் ஒழுங்கமைவு மற்றும் ஊக்கத்தொகை வழங்குதல் 2) புதுப்பிக்கத்தக்க எரிசக்திக்கு க்ரிட் இணைப்பு வழங்குதல் 3) திறனுள்ள எரிசக்தி கொள்கை மற்றும் செயலாக்கம், தொழிற்சாலைகளுக்கான எரிசக்தி திறன் மற்றும் வாகனங்களுக்கான எரிசக்தி திறன். 4) கடல் காற்று மின்சக்தி மற்றும் சூரிய ஒளி மின்சக்தி 5) நவீன க்ரிட்டுகள் 6) எரிசக்தி சேமிப்பு மற்றும் புதிய எரிசக்தி தொழில்நுட்பங்கள். 7) புதுப்பிக்கத்தக்க எரிசக்தி உற்பத்தி நிலையங்களின் திறனை அதிகரித்தல். 8) க்ரிட் அல்லாத எரிசக்தி சேவைகளை வழங்குதல் 9) கடல் அலையில் இருந்து தயாரிக்கப்படும் எரிசக்தி 10) இது தவிர, ஒத்துழைப்பு தேவைப்படும் துறைகளென்று சம்பந்தப்பட்டவர்களால் கண்டறியப்படும் துறைகள் இந்த புரிந்துணர்வு ஒப்பந்தம், தொழில்நுட்ப உதவி, மானியம், பரஸ்பரம் ஒப்புக் கொண்ட இதர ஒத்துழைப்பு மற்றும் இங்கிலாந்தால் துவக்கப்படும் திட்டங்கள் ஆகியவற்றில் ஒத்துழைப்பு மேற்கொள்ள வகை செய்யும். அவ்வப்போது திட்டத்துக்கேற்றார்ப் போன்ற ஒப்பந்தங்களும் மேற்கொள்ளப்படும். மின்சக்தி சந்தை மற்றும் புதுப்பிக்கத்தக்க எரிசக்தியை க்ரிட்டோடு இணைத்தல் ஆகியவற்றில் கவனம் செலுத்தப்படும். எரிசக்தி பாதுகாப்பை அதிகரிக்கும் விதமாகவும், எரிசக்தியில் ஒரு நிலைத்தன்மையை ஏற்படுத்தவும், நிலையான பொருளாதார வளர்ச்சிக்காகவும், மாநில மற்றும் மத்திய அரசு அளவில் இந்த ஒப்பந்தம் செயல்படும்.
கிஷ்த்வார், கார்கிலில் மேகவெடிப்பை அடுத்து மத்திய அரசு நிலைமையை உன்னிப்பாகக் கண்காணிக்கிறது: பிரதமர்

கிஷ்த்வார், கார்கிலில் ஏற்பட்ட மேகவெடிப்பை அடுத்து அங்குள்ள நிலைமையை மத்திய அரசு உன்னிப்பாகக் கண்காணித்து வருகிறது என்று பிரதமர் திரு.நரேந்திர மோடி கூறியுள்ளார். இது தொடர்பாக, பிரதமர் சுட்டுரை வாயிலாக வெளியிட்டுள்ள செய்தியில், “கிஷ்த்வார் மற்றும் கார்கிலில் ஏற்பட்ட மேகவெடிப்பை அடுத்து அங்குள்ள நிலைமையை மத்திய அரசு உன்னிப்பாக கண்காணித்து வருகிறது. பாதிக்கப்பட்ட பகுதிகளில் நிவாரணப் பணிகள் விரைந்து மேற்கொள்ளப்படுகின்றன. அங்குள்ள மக்களின் பாதுகாப்பிற்கும், நலனுக்கும் நான் பிரார்த்திக்கிறேன்” என்று கூறியுள்ளார்.
திரு. அனில் மாதவ் தவே மறைவு; பிரதமர் இரங்கல்

மத்திய சுற்றுச்சூழல், வனத்துறை மற்றும் பருவநிலை மாற்றம் (தனிப்பொறுப்பு) திரு. அனில் மாதவ் தவே மறைவிற்கு பிரதமர் திரு. நரேந்திர மோடி இரங்கல் தெரிவித்துள்ளார். மிகவும் மதிப்பிற்குரிய நண்பரான மத்திய சுற்றுச்சூழல், வனத்துறை மற்றும் பருவநிலை மாற்றம் (தனிப்பொறுப்பு) அமைச்சர் திரு. அனில் மாதவ் தவேவின் திடீர் மறைவு அதிர்ச்சி அளிக்கிறது. எனது இரங்கல்கள். அர்ப்பணிப்புடன் சேவை புரிந்த பொது ஊழியராக திரு. அனில் மாதவ் தவே நினைவுக் கூறப்படுவார். சுற்றுச்சூழல் பராமரிப்பில் அவர் மிகுந்த ஆர்வம் காட்டினார். நேற்று மாலை, திரு. அனில் மாதவ் தவேவுடன் முக்கிய திட்டங்கள் குறித்து விவாதித்தேன். அவரது மறைவு எனது சொந்த இழப்பாகும் என்று பிரதமர் கூறினார்.
ஜப்பானில் இந்திய சமூகத்தினருடன் பிரதமர் கலந்துரையாடல்

ஜப்பானில் 700-க்கும் மேற்பட்ட இந்திய வம்சாவளியினர் மத்தியில் இன்று உரையாற்றிய பிரதமர் திரு.நரேந்திர மோடி, அவர்களுடன் கலந்துரையாடலையும் நடத்தினார். இந்த நிகழ்ச்சிக்கு முன்னதாக, இந்தியா-ஜப்பான் இடையே கலாச்சார ஊக்குவிப்பு, மக்களுக்கு இடையேயான பரிமாற்றங்கள் ஆகியவற்றுக்கு பங்களிப்பை செய்துவரும் ஜப்பானிய இந்தியவியலாளர்கள், விளையாட்டு வீரர்கள் மற்றும் கலாச்சார கலைஞர்களை பிரதமர் சந்தித்துப் பேசினார். ஜப்பானில் உள்ள வெளிநாடுவாழ் இந்தியர் விருதுபெற்றவர்களையும் பிரதமர் சந்தித்துப் பேசினார். ஜப்பானில் 40,000-க்கும் மேற்பட்ட வெளிநாடுவாழ் இந்தியர்கள் உள்ளனர். இந்திய சமூகத்தினரின் திறன், தொழிமுனைவோர்திறன், தாய்நாட்டுடனான இணைப்பு ஆகியவற்றுக்கு பிரதமர் பாராட்டு தெரிவித்தார். சுவாமி விவேகானந்தர் மற்றும் ரவீந்திரநாத் தாகூரின் கருத்துக்களை எடுத்துரைத்த பிரதமர், இந்தியா-ஜப்பான் இடையே ஆழ்ந்த கலாச்சார பிணைப்பு இருப்பதாக தெரிவித்தார். இந்தியாவில் அண்மைக்காலத்தில் மேற்கொள்ளப்பட்ட பல்வேறு சமூக-பொருளாதார மேம்பாட்டு நடவடிக்கைகள் மற்றும் சீர்திருத்த நடவடிக்கைகளையும் எடுத்துரைத்தார். குறிப்பாக, கட்டமைப்பு, ஆளுமை, பசுமை வளர்ச்சி, டிஜிட்டல் புரட்சி ஆகியவற்றில் மேற்கொள்ளப்பட்ட சீர்திருத்த நடவடிக்கைகளை குறிப்பிட்டார். "இந்தியாவுக்கு செல்வோம், இந்தியாவுடன் இணைவோம்" என்ற பிரச்சாரத்தில் தங்களை இணைத்துக் கொண்டு முன்னெடுத்துச் செல்ல வேண்டும் என்று இந்திய சமூகத்தினருக்கு பிரதமர் அழைப்புவிடுத்தார்.
சமூகம், பொருளாதாரம், தொழில்துறை மற்றும் பிராந்திய வளர்ச்சி திட்டங்களுக்காக நித்தி ஆயாக் மற்றும் ரஷிய பொருளாதார வளர்ச்சி அமைச்சகம் இடையேயான புரிந்துணர்வு ஒப்பந்தத்திற்கு அமைச்சரவை ஒப்புதல்

சமூகம், பொருளாதாரம், தொழில்துறை மற்றும் பிராந்திய வளர்ச்சி திட்டங்களுக்காக நித்தி ஆயாக் மற்றும் ரஷிய பொருளாதார வளர்ச்சி அமைச்சகம் இடையேயான புரிந்துணர்வு ஒப்பந்தத்திற்கு பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது. சமூகம், பொருளாதாரம், தொழில்துறை மற்றும் பிராந்திய வளர்ச்சி திட்டங்களுக்கான அடிப்படை கட்டமைப்பு மற்றும் உத்திகளை உருவாக்குதல் மற்றும் நடைமுறைபடுத்துவதில் ஒத்துழைப்பு உறவுக்கான சாத்திய கூறுகளை கண்டறிதலே இந்த புரிந்துணர்வு ஒப்பந்தத்தின் முக்கிய நோக்கமாகும். பலங்கள், சந்தை நிலவரம், தொழில்நுட்பங்கள், கொள்கைகள் போன்றவற்றை ஒருவருக்கொருவர் புரிந்துகொள்ளும் சூழலை இந்த ஒப்பந்த உருவாக்கும். கீழ்கண்ட துறைகளில் உள்ள ஒத்துழைப்பு இந்த ஒப்பந்தத்தின் கீழ் வரும்: இருத்தரப்பிற்குமான பரஸ்பர ஆர்வம் உள்ள பிரச்சினைகளில் கூட்டு ஆய்வு திட்டங்களை மேற்கொள்ளுதல்; அரசு உத்திகள் மற்றும் வளர்ச்சி திட்டங்கள் உட்பட இருத்தரப்பிற்குமான பரஸ்பர ஆர்வம் உள்ள பிரச்சினைகளில் உள்ள தகவல்கள் மற்றும் ஆய்வு பணிகளின் பரிமாற்றம். கூட்டு நடவடிக்கைகளில் இருதரப்பிலும் உள்ள வல்லுநர்கள் பங்கேற்றல். ஒப்புக் கொண்ட குறிக்கோள் தொடர்பான கருத்தரங்குகள், மாநாடுகள் மற்றும் பிற கூட்டங்களை ஏற்பாடுசெய்தல் இருத்தரப்பும் பரஸ்பரமாக ஒப்புக்கொண்ட பிற ஒத்துழைப்புகள்.
தேர்வு வீரர்களுக்குத் தமது ஆலோசனை வீடியோக்களைப் பிரதமர் பகிர்ந்துள்ளார்

2022- ஆண்டுக்கான தேர்வு குறித்த விவாதம் நாளை நடைபெறுவதையொட்டி மாணவர்களுக்கும், அவர்களின் பெற்றோர்களுக்கும் தொடர்ச்சியான வீடியோ ஆலோசனைகளைப் பிரதமர் திரு நரேந்திர மோடி பகிர்ந்துள்ளார். அவரது யூடியூப் அலைவரிசையில் பகிரப்பட்டுள்ள இந்த வீடியோக்கள் மாணவர் வாழ்க்கையில் குறிப்பாக தேர்தல் தொடர்பான விஷயங்களைக் கொண்டுள்ளன. கடந்த பல ஆண்டுகளாக தேர்வு குறித்த விவாத நிகழ்வுகளின் சிறப்பு ஆலோசனைகள் இவற்றில் உள்ளன. மேலும் விவரங்களுக்கு இந்த ஆங்கில செய்திக் குறிப்பைக் காணலாம் https://pib.gov.in/PressReleasePage.aspx?PRID=1812107
இன்டெல் தலைமை செயல் அதிகாரி பாட் கெல்சிங்கர் உடன் பிரதமர் சந்திப்பு

இன்டெல் நிறுவனத்தின் தலைமை செயல் அதிகாரி பாட் கெல்சிங்கரை சந்தித்த பிரதமர் திரு நரேந்திர மோடி, தொழில்நுட்பம், ஆராய்ச்சி மற்றும் புதுமைகள் குறித்து அவருடன் உரையாடினார். இந்தியா மீதான பாட் கெல்சிங்கரின் நம்பிக்கையை அவர் பாராட்டினார். இன்டெல் தலைமை செயல் அதிகாரியின் டிவிட்டர் பதிவிற்கு பதில் அளித்த பிரதமர், "உங்களை சந்தித்ததில் மகிழ்ச்சி @PGelsinger! தொழில்நுட்பம், ஆராய்ச்சி மற்றும் புதுமைகள் குறித்து சிறப்பான ஆலோசனைகளை நான் மேற்கொண்டோம். இந்தியா மீதான உங்கள் நம்பிக்கை குறித்து நான் பெருமிதம் கொள்கிறேன்," என்று தெரிவித்துள்ளார்.
மறுதேர்தலில் வெற்றி பெற்ற ஜப்பான் பிரதமர் ஷின்சோ அபேவிற்கு பிரதமர் மோடி வாழ்த்து

ஞாயிற்றுக்கிழமை வெளிவந்த மறுதேர்தல் முடிவுகளில்வெற்றி பெற்ற ஜப்பான் நாட்டு பிரதமர் ஷின்சோ அபேவிற்கு பிரதமர் திரு. நரேந்திர மோடி வாழ்த்து தெரிவித்துள்ளார். “தேர்தலில் பெரும் வெற்றியை கண்டுள்ளஎனது நண்பர் ஷின்சோ அபேவிற்கு எனது மனமார்ந்த வாழ்த்துகள். அவருடன் இணைந்து இந்திய-ஜப்பான் உறவினை மேலும் வலுப்படுத்த காத்திருக்கிறேன்”, என்று பிரதமர் கூறியுள்ளார்.
ராஷ்டிரிய ரசாயன மற்றும் உரத்தொழிற்சாலையின் இடத்தை மும்பை மாநகர மண்டல மேம்பாட்டு ஆணையத்திற்கு மாற்றுவதற்கு மத்திய அமைச்சரவை ஒப்புதல் அளித்துள்ளது

ராஷ்டிரிய ரசாயன மற்றும் உரத்தொழிற்சாலையின் இடத்தை கிரேட்டர் மும்பை முனிசிபல் கார்ப்பரேஷனுக்கு வழங்க முடிவு மற்றும் மாற்று மேம்பாட்டு உரிமைகளை விற்கவும், அது தொடர்பான சான்றிதழ்களைப் பெறவும், மத்திய அமைச்சரவை ஒப்புதல் புதுதில்லியில் பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில் கீழ்கண்ட இடம் மாற்றங்களுக்கு ஒப்புதல் அளிக்கப்பட்டது. ராஷ்டிரிய ரசாயன மற்றும் உரத்தொழிற்சாலையின் இடத்தை மும்பை மாநகர மண்டல மேம்பாட்டு ஆணையத்திற்கு மாற்றுவதற்கு மத்திய அமைச்சரவை ஒப்புதல் அளித்துள்ளது ராஷ்டிரிய ரசாயன மற்றும் உரத்தொழிற்சாலையின் இடத்தை கிரேட்டர் மும்பை முனிசிபல் கார்ப்பரேஷனுக்கு வழங்க முடிவு மற்றும் மும்பை மாநகர மண்டல மேம்பாட்டு ஆணையம் மற்றும் கிரேட்டர் மும்பை முனிசிபல் கார்ப்பரேஷன் ஆகியவற்றுக்கு இடத்தை மாற்றுவது தொடர்பான சான்றிதழ்களை பெறுவது / மாற்று மேம்பாட்டு உரிமைகளை விற்பது ஆகியவற்றுக்கும் மத்திய அமைச்சரவை ஒப்புதல் பின்புலம் ராஷ்டிரிய உர மற்றும் ரசாயன தொழிற்சாலை உரங்கள் மற்றும் ரசாயன பொருட்களை தயாரிக்கும் முன்னணி பொதுத்துறை நிறுவனம், ஏற்கனவே இருந்த இந்திய உர கார்ப்பரேஷன் நிறுவனத்தை மாற்றியமைத்து 1978 ஆம் ஆண்டு மார்ச் மாதம் 6-ம் தேதி ராஷ்டிரிய உரத் தொழிற்சாலை தோற்றுவிக்கப்பட்டது. தற்போது ராஷ்டிரிய உரத் தொழிற்சாலையின் முதலீடு 800 கோடி ரூபாயாக உள்ளது. 1977 ஆம் ஆண்டு இந்த நிறுவனத்திற்கு மினி ரத்னா தகுதி வழங்கப்பட்டது. மும்பை மாநகர மண்டல மேம்பாட்டு ஆணையம் ராஷ்டிரிய உரத் தொழிற்சாலையிடமிருந்து பெற்ற இடத்தில் சாலை அமைத்து அதனை பொதுமக்கள் பயன்பாட்டிற்கு 2014 ஆம் ஆண்டு வழங்கியது. ராஷ்டிரிய உர மற்றும் ரசாயன தொழிற்சாலை கிரேட்டர் மும்பை முனிசிபல் கார்ப்பரேஷனை தனது மேம்பாட்டு திட்டத்தில் உள்ள ஆர்.சி.எஃப். காலனி சாலையை நீக்க நீண்டகாலமாக கோரி வந்தது. இதனைத் தொடர்ந்து ராஷ்டிரிய ரசாயன மற்றும் உரத் தொழிற்சாலை 18.3 மீட்டர் டீ.பி. சாலையை அமைக்க 16,000 சதுர அடி நிலத்தை அளிக்க ஒப்புக்கொண்டது. இதற்கு பிரதிபலனாக ராஷ்டிரிய ரசாயன மற்றும் உரத் தொழிற்சாலை இழப்பீடாக கிரேட்டர் மும்பை முனிசிபல் கார்ப்பரேஷனிடமிருந்து மாற்று மேம்பாட்டு விற்பனை உரிமையை பரஸ்பரம் ஒப்புக்கொள்ளப்பட்ட நிபந்தனைகளோடு ஏற்றுக்கொண்டுள்ளது.